OpenLLM-France/wikimedia huggingface dataset:
# Ashland (Nebraska)

Ashland és una població dels Estats Units a l'estat de Nebraska. Segons el cens del 2000 tenia 2.262 habitants.

## Demografia

Segons el cens del 2000, Ashland tenia 2.262 habitants, 877 habitatges, i 591 famílies. La densitat de població era de 823,9 habitants per km².
Dels 877 habitatges en un 33,8% hi vivien nens de menys de 18 anys, en un 53,5% hi vivien parelles casades, en un 10,8% dones solteres, i en un 32,6% no eren unitats familiars. En el 26,7% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,7% tenia menys de 18 anys, un 7,4% entre 18 i 24, un 28,3% entre 25 i 44, un 20,3% de 45 a 60 i un 18,2% 65 anys o més.
L'edat mediana era de 38 anys. Per cada 100 dones de 18 o més anys hi havia 89 homes.
La renda mediana per habitatge era de 40.441 $ i la renda mediana per família de 47.428 $. Els homes tenien una renda mediana de 32.339 $ mentre que les dones 21.328 $. La renda per capita de la població era de 19.072 $. Aproximadament el 9,3% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010.
# Privolni (Vladímirskaia)

* Per a altres significats, vegeu «Privolni».
Privolni - Привольный (rus) - és un khútor del krai de Krasnodar, a Rússia. Es troba a la vora esquerra del riu Kuksa, afluent del Labà. És a 18 km al sud-est de Labinsk i a 159 km al sud-est de Krasnodar.
Pertany a l'stanitsa de Vladímirskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Informació sobre el municipi al lloc web no oficial del raion (rus).
* Mapa topogràfic soviètic a maps.vlasenko.net (rus)
# Privolni (Zelenokumsk)

* Per a altres significats, vegeu «Privolni».
Privolni (en rus: Привольный) és un poble (un khútor) del krai de Stàvropol, a Rússia, que en el cens del 2010 tenia 149 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Atxa (desambiguació)

«Atxa» té aquests significats:
* Atxa: Planta de la família caprifoliàcies, utilitzada a algunes festes de falles com la Fia-Faia.
* Ciri: Tipus de ciri de quatre blens.
* Atxa : Arma ofensiva cavalleresca.
# Atxrol

Atxrol o Achrol fou un principat de l'Índia, thikana del principat de Jaipur. Fou fundat per Kunwar Balbhadra Singh, el fill més jove del maharaja Prithviraj Singh d'Amber (1428-1528). Els seus prínceps van portar el títol de thakur.

## Llista de thakurs

* Balbhadra Singh, meitat del segle XVI
* Achal Das, segona meitat del segle XVI-Segle XVII, va exercir com fawdj musahib a l'Imperi Mongol nomenat per haver dominat una revolta al Shekawati. Mort a la batalla de Dhanori
* Mohan Singh, fawdj musahib, segle XVII
* Kan Singh, fawdj musahib, segle XVII
* Kaim Singh, vers 1814, takhur
* Ranjit Singh, vers 1857, fawdjdar i judge, thakur
* Lakhsman Singh, judge i thakur
* Raghunath Singh, judge, thakur fins al 1891
* Kesri Singh 1891-?, thakur
* Hari Singh, segle XX, rajadhiraj
* Mahendra Singh, segle XX, rajadhiraj

## Referències

* ↑ Singh, Kesri. Annals of the House of Achrol (en anglès). Scottish Mission Industries Company, 1910.
* 1 2 «Achrol (Thikana)» (en anglès). Royal Archives. [Consulta: 5 gener 2024].
# Procés Acheson

El procés Acheson va ser inventat per Edward Goodrich Acheson per sintetitzar carbur de silici (SiC) i grafit.
El procés consisteix a escalfar una barreja de diòxid de silici (SiO ₂), en forma de sílice o sorra de quars, i carboni, en la seva forma elemental com a coc en pols, en un bol de ferro.
Al forn, el diòxid de silici, que de vegades també conté altres additius juntament amb òxid fèrric i serradures, es fon al voltant d'una vareta de grafit, que serveix de nucli. Aquestes barres s'insereixen de tal manera que es mantenen en contacte entre si a través de les partícules de coc, que comunament s'anomena llit de coc. Un corrent elèctric passa per les barres de grafit. que escalfa la mescla a 1700–2500 °C. El resultat de la reacció carbotèrmica és una capa de carbur de silici (especialment en les seves fases alfa i beta) que es forma al voltant de la vareta i emissió de monòxid de carboni (CO). Hi ha quatre reaccions químiques en la producció de carbur de silici:
* C + SiO ₂ → SiO + CO
* SiO ₂ + CO → SiO + CO ₂
* C + CO ₂ → 2CO
* SiO + 2 C → SiC + CO
Aquest procés global és altament endotèrmic, amb una reacció neta:
SiO ₂ + 3 C + 625,1 kJ → α-SiC + 2 CO
El 1890 Acheson va intentar sintetitzar diamants però va acabar creant cristalls blaus de carbur de silici que va anomenar carborundum. Va trobar que el silici es va vaporitzar quan es sobreescalfava, deixant grafit. També va descobrir que quan es començava amb carboni en comptes de carbur de silici, el grafit es produïa només quan hi havia una impuresa, com la sílice, que donaria com a resultat la primera producció d'un carbur. Va patentar el procés de fabricació de grafit el 1896. Després de descobrir aquest procés, Acheson va desenvolupar un forn elèctric eficient basat en la calefacció resistiva, el disseny del qual és la base de la majoria de la fabricació de carbur de silici actual.

## Referències

* ↑ «The Art of Silicon Carbide» (en anglès). www.sic.saint-gobain.com. Arxivat de l'original el 2015-09-22. [Consulta: 22 octubre 2015].
* ↑ Acheson, E. G., "Process of Making Graphite", US 711031, publicada 1902-10-14
* 1 2 «The Art of Silicon Carbide» (en anglès). www.sic.saint-gobain.com. Arxivat de l'original el 2015-09-22. [Consulta: 22 octubre 2015].
* ↑ Weimer, A. W.. Carbide, Nitride and Boride Materials Synthesis and Processing (en anglès). https://books.google.com.+ Londres: Chapman & Hall, 1997, p. 115–122. ISBN 0-412-54060-6.
* ↑ «The Art of Silicon Carbide» (en anglès). www.sic.saint-gobain.com. Arxivat de l'original el 2015-09-22. [Consulta: 22 octubre 2015].
* ↑ Mary Bellis. «Edward Goodrich Acheson – Carborundum» (en anglès). Inventors.about.com, 19-07-2013. Arxivat de l'original el 2012-07-12. [Consulta: 22 agost 2013].
* ↑ Acheson, E. G., "Manufacture of Graphite", US 568323, publicada 1896-10-29
* ↑ Thompson, M. de Kay. Applied Electrochemistry (en anglès). https://archive.org.+ The MacMillan Company, 1911, p. 220–224.

## Vegeu també

* Mètode sandvitx de sublimació
* Procés Czochralski
* Mètode Lely
# Procés (anatomia)

En anatomia, un procés (llatí: processus) és una projecció o eminència de teixit d'un cos més gran, habitualment referit a un os, rebent llavors el nom d'apòfisi. Per exemple, en una vèrtebra, una apòfisi pot servir per fixar i apalancar el múscul (com en el cas de les apòfisis transverses i espinoses) o per encaixar (formant una articulació sinovial) amb una altra vèrtebra (com en el cas de les apòfisis articulars).

## Referències

* ↑ Dorland's Medical Dictionary
* ↑ Diccionari Enciclopèdic de Medicina
* ↑ Moore, Keith L. et al. (2010) Clinically Oriented Anatomy, 6th Ed, p.442 fig. 4.2
# Primer govern del Consell del País Valencià

El primer govern del Consell del País Valencià fou el gabinet de consellers encarregats de conduir el País Valencià cap al restabliment d'un autogovern. El primer president en fou Josep Lluís Albinyana i Olmos, del PSPV-PSOE.
El 10 d'abril del 1978 es va constituir després de les negociacions entre l'Assemblea de Parlamentaris del País Valencià i el govern espanyol d'Adolfo Suárez. El primer govern estava integrat per consellers provinents dels partits que havien aconseguit representació per les circumscripcions valencianes a les eleccions generals de 1977 (el PSPV-PSOE, UCD, PCE-PCPV, AP i PSP) més els consellers (sense cartera o competències que gestionar) per designació de les diputacions provincials.

## Composició

| Presidència | Partit |
| Josep Lluís Albinyana i Olmos | |
| Conselleria | Conseller |
| Conselleria d'Economia i Hisenda | Javier Aguirre de la Hoz |
| Conselleria d'Interior | Fernando Vidal Gil |
| Conselleria d'Educació i Ciència | Josep Lluís Barceló Rodríguez |
| Conselleria d'Obres Públiques i Urbanisme | Antoni Garcia Miralles |
| Conselleria de Treball | Joan Lerma i Blasco |
| Conselleria d'Indústria i Comerç | Leonardo Ramón Sales |
| Conselleria d'Agricultura | Enric Monsonís Domingo |
| Conselleria de Turisme | Alberto Jarabo Payá |
| Conselleria de Sanitat i Seguretat Social | Manuel Sánchez Ayuso |
| Conselleria de Cultura | José Beviá Pastor |
| Conselleria de Transport i Benestar Social | Emèrit Bono i Martínez |
| Conseller sense cartera per Alacant | Bernardo Heredia Gutiérrez |
| Conseller sense cartera per Castelló | Luis Ramón Martínez Pérez |
| Conseller sense cartera per València | Ignacio Docavo Alberti |

## Referències

* ↑ John. «Escriure per no callar: La Batalla de València (III): De “Una, Grande y Libre” a l’Estat autonómic», divendres, 10 gener 2014. [Consulta: 19 març 2022].
* ↑ «Tal dia com hui del 1978 es va constituir el Consell del País Valencià, òrgan preautonòmic de govern presidit per Josep Lluís Albinyana» (en catalan). [Consulta: 19 març 2022].
* ↑ «Govern Preautonòmic - Presidencia de la Generalitat - Generalitat Valenciana». [Consulta: 22 març 2022].
# Primer interventor

El concepte de Primer interventor o primera interventora designa, en l'àmbit de la sanitat, la persona que intervé en primer lloc en una situació d'emergència mentre s'espera l'arribada dels serveis mèdics especialitzats. Es tracta d'una persona que ha rebut formació específica avançada en primers auxilis, per exemple en reanimació cardiopulmonar, i en gestió d'emergències. Aquest concepte s'utilitza en el si de diversos col·lectius, com ara els bombers, la policia o personal de protecció civil, que poden actuar, per exemple, en casos d'accidents de trànsit.

## Etimologia

És una denominació paral·lela a formes que ja es documenten en castellà (primer interviniente) i en francès (premier intervenant). La proximitat amb la forma interventor -a de l'àmbit de l'economia no es considera un inconvenient, atès que es tracta d'àmbits d'ús molt allunyats.

## Referències

* ↑ «Com es diu first responder en català?». TERMCAT. TERMCAT. [Consulta: 29 març 2015].
# Pwaamèi

Pwaamèi és una llengua austronèsia parlada majoritàriament a l'àrea tradicional de Hoot Ma Waap, al municipi de Voh, a la Província del Nord, Nova Caledònia. Té uns 290 parlants nadius i és una llengua amenaçada.
Antigament tenia dos dialectes: Naakâ (a Temala, Voh) i Dhaak o yaak (Fatenaoue)

## Referències

* ↑ Fitxa del Pwaamèi a Ethnologue
# Comtat de Scarpone

El comtat de Scarpone fou una jurisdicció imperial del Ducat de Lotaríngia. El primer comte conegut fou Richwin (Ricuí) que portava el títol de comte de Scarpone. El seu fill Lluís va ser reconegut comte de Montbéliard, d'Altkirch i Ferrette per l'emperador (a més fou comte de Bar i senyor de Mousson per matrimoni) i va fundar la dinastia dita de Scarpone.

## Vegeu també

* Casa de Scarpone
# Comtat de Sert

El Comtat de Sert és un títol nobiliari espanyol creat el 28 de novembre de 1904 pel rei Alfons XIII a favor de l'Enginyer Industrial Francesc Sert i Badía.

## Comtes de Sert

| | Titular | Períod |
| Creació per Alfons XIII |||
| I | Francesc Sert i Badía | 1904-1919 |
| II | Francesc Sert i López | 1920-1975 |
| III | Antoni de Sert i López | 1976-1978 |
| IV | Francisco de Sert i Welsch | 1979-actual titular |

## Història dels Comtes de Sert

* Francesc Sert i Badía (1863-1919), I comte de Sert.
* Casat amb Jenara López y Díaz de Quijano. El succeí, en 1920, el seu fill:
* Francesc Sert i López (1894-1975), II comte de Sert. El succeí, en 1976, el seu germà:
* Antoni de Sert i López (1905), III comte de Sert.
* Casat amb Ana Welsch y Witte. El succeí, per cessió, el seu fill:
* Francisco de Sert y Welsch (n. en 1940), IV comte de Sert.
* Casat amb Maria del Mar Arnús de Urruela.

## Referències

* ↑ Elenco de Grandezas y Títulos Nobiliarios Españoles. Instituto "Salazar y Castro", C.S.I.C.
# Pòtnies

Pòtnies (en grec antic Πότνιαι) va ser una ciutat de Beòcia situada a la via que anava de Tebes a Platea. Segons Pausànias estava a 10 estadis de Tebes.
Quan Pausànias la va visitar ja estava en ruïnes. Vora la ciutat hi havia un bosquet sagrat dedicat a Demèter i Core (Persèfone). Pòtnies era coneguda, segons la mitologia grega, per ser la residència de Glauc, que va ser devorat per les seves eugues enfurismades. Pausànias fa referència a un pou que hi havia, on si hi beuen les eugues del país, es tornen boges. També hi havia un temple de Dionís, i que una vegada, quan feien sacrificis a aquest déu, van arribar a un estat al d'embriaguesa que van patir atacs de violència i van matar el sacerdot. Immediatament va caure una pesta sobre la població, i consultat l'oracle de Delfos va dir que s'havia de sacrificar un jove com a desgreuge. Alguns anys després deien que el mateix Dionís va substituir el noi per una cabra. També hi va veure, al camí que anava cap a Tebes, un petit recinte amb columnes, i deien que era el lloc on es va obrir la terra i es va empassar a Amfiarau, i afegeix que els ocells no es posen mai en aquestes columnes ni cap animal menja de l'herba que creix allà. El mateix Pausànias diu en un altre lloc que Amfiarau va desaparèixer a la ciutat d'Harma.
Segons Estrabó, alguns autors antics consideraven que Pòtnies era la ciutat d'Hipotebes que cita Homer a la Ilíada.

## Referències

* 1 2 Smith, William (ed.). «Potniae». Dictionary of Greek and Roman Geography (1854). [Consulta: 7 gener 2021].
* ↑ Pausànias. Descripció de Grècia, IX, 8, 1-3
* ↑ Pausànias. Descripció de Grècia, IX, 19,4
# Radiador

Un radiador és un tipus d'emissor de calor. La seva funció és intercanviar calor del sistema de calefacció per cedir-lo a l'ambient, i és un dispositiu sense parts mòbils ni producció de calor. Forma part de les instal·lacions centralitzades de calefacció. Quan el dispositiu té la funció contrària s'anomena dissipador.

## Característiques

El nom de radiador prové del fet que al principi, quan es va inventar, se suposava que la calor s'intercanviava per radiació però, donada l'escassa superfície que presenta, només en pocs casos això és cert, quan la seva temperatura superficial supera els 70 °C. La majoria del temps (amb els sistemes normals de regulació) no s'arriba a aquesta temperatura i la major part de la calor s'intercanvia per convecció.
L'emissió (o dissipació) de calor d'un radiador, depèn de la diferència de temperatures entre la superfície i l'ambient que l'envolta i de la quantitat de superfície en contacte amb aquest ambient. Com més superfície d'intercanvi i major diferència de temperatura, major és l'intercanvi.
Sovint es diu radiador a un aparell que s'escalfa per una resistència elèctrica, però d'acord amb la definició anterior, això seria una estufa, ja que produeix el seu propi calor. Encara que en aquest cas no hi ha emissió de gasos o altres substàncies, com a mínim en el lloc on es consumeix l'energia, pot haver, i important, en el lloc de producció de l'energia elèctrica. La diferència entre un radiador i una estufa o calefactor és que en el radiador no hi ha producció d'energia, es limita a ser un dissipador de la calor que arriba al radiador generalment per una xarxa de canonades per les quals circula aigua escalfada en un dispositiu productor de calor (caldera, generalment) situat en un altre lloc.
Un radiador necessita un manteniment consistent en un purgat diari, pel qual s'elimina l'aire que hagi entrat en les canonades impedint l'entrada d'aigua calenta als elements que conformen el radiador. A part del purgador, un radiador ha de tenir una entrada d'aigua calenta amb una clau de pas, i una sortida per a aigua refredada amb una altra clau que serveix per a l'equilibrat hidràulic i per desmuntar el radiador, que es diu detentor.
Quan un emissor de calor té, a part de l'intercanviador, un ventilador per accelerar la seva acció, s'anomena convector (de vegades més conegut pel seu nom en anglès: « fan coil »). va ser així

## Vegeu també

* Caldera
* Domòtica
* Energia solar
* Termòstat
* Energia
* Braser
# Atenàgores de Milet

Atenàgores de Milet (en llatí Athenagoras, en grec antic Άθηναγόρας) fou un general grec, en actiu al segles IV i III aC.
Ptolemeu I Sòter el va enviar al front d'algunes tropes mercenàries, en ajut de Rodes, que era atacada per Demetri Poliorcetes l'any 305 aC i va dirigir també a les forces ròdies que resistien. Demetri va tractar de subornar-lo però es va negar a acceptar i encara va fer presoner a un oficial rodi de nom Alexandre, que estava secretament al servei de Demetri, segons diu Diodor de Sicília.

## Referències

* ↑ Athenagoras a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 402
# Cos d'Artilleria d'Israel

El Cos d'Artilleria d'Israel (en hebreu: חיל התותחנים, Heyl HaTothanim) és el cos de les FDI responsable d'operar les forces d'artilleria de mitjà i llarg abast. El comandant actual del Cos d'Artilleria és el General de Brigada Roy Riftin, que va reemplaçar al General de Brigada David Swissa.

## Missió

El Cos està encarregat amb dues missions principals:
1) Ajudar a les forces de maniobra de les FDI en el lloc, el moment i amb la potència de foc necessària.
2) Paralitzar i destruir els objectius enemics a través de la zona d'operacions de les FDI.

## Estructura

El Cos d'Artilleria es una part integral de la Caserna General de l'Exèrcit. És un cos divers, amb la seva artilleria de llarg abast. El cos consisteix en tres regiments de suport principal:
* La formació Pilar de foc, formada pels batallons regulars de servei Drakon (drac) i Reshef (flaix) així com els batallons de la reserva.
* La formació Golan, formada pels batallons regulars Namer (lleopard) i Keren (llamp), el batalló d'artilleria autopropulsada Thunder (tro) així com els batallons addicionals de la reserva.
* La formació Kela David, formada pel batalló "Meitar", una unitat d'operacions especials.

## Escola d'artilleria

El cos també opera una escola d'artilleria de camp i un centre d'entrenament. La importància del cos per a les FDI està creixent a causa de la ràpida evolució de la tecnologia moderna. El cos està entre els components més avançats de les FDI, fa servir tecnologia avançada per millorar la seva precisió i efectivitat. El cos d'artilleria israelià va participar en la Segona Guerra del Líban juntament amb la Força Aèria Israeliana. El soldats del cos d'artilleria porten gorres de color blau i botes negres.
# Cos d'Enginyers de Combat d'Israel

El Cos d'Enginyers de Combat d'Israel (en hebreu: חיל ההנדסה הקרבית) (transliterat: Heil HaHandasa HaKravit) és la força d'enginyeria de combat de les Forces de Defensa d'Israel. El color de la boina del cos d'enginyers de combat és platejat i el seu símbol mostra una espasa en una torre defensiva amb l'halo d'una explosió en el fons. Els lemes del cos d'enginyers de combat són el lema oficial: "Sempre els primers" (en hebreu: ראשונים תמיד) (transliterat: Rishonim Tamid) i el lema extraoficial: "El difícil ho farem avui, l'impossible ho farem demà".
Les seves funcions inclouen la seguretat i la mobilitat en les carreteres, la defensa i la construcció de fortificacions, suprimir la mobilitat de les forces enemigues, la construcció i la destrucció d'estructures sota el foc enemic, el sabotatge, l'ús dels explosius, l'eliminació de bombes i artefactes explosius, la guerra nuclear, química i biològica (NBQ) i les missions especials d'enginyeria. A més dels sapadors del cos d'enginyers de combat, cada brigada d'infanteria té una companyia d'enginyers entrenada amb coneixements bàsics d'enginyeria i habilitats per a la desactivació d'explosius improvisats. Les brigades blindades i la infanteria, utilitzen als sapadors de combat per ajudar-los a buidar els obstacles i per manejar l'amenaça que suposen els artefactes explosius improvisats.

## Referències

* ↑ www.garinmahal.com/

## Enllaços externs

* Cos d'Enginyers de Combat d'Israel (hebreu)
# Quist epididimari

Un quist epididimari o quist d'epidídim és un quist en l'epidídim que conté líquid serós. És difícil de diferenciar d'un espermatocele, excepte per aspiració, ja que un espermatocele conté espermatozoides i té un aspecte lletós.
En pediatria, la presentació clínica més freqüent es produeix quan en un examen físic de rutina es troba casualment, i després es confirma per ecografia escrotal. Tot i que es desconeix la causa exacta dels quists epididimaris, és probable que sigui una anomalia congènita associada a desequilibris hormonals durant l'etapa embrionària de desenvolupament.

## Referències

* ↑ «Testicular Ultrasound & Pathology of the Testes». Arxivat de l'original el 2016-12-23. [Consulta: 30 maig 2018].
* ↑ Homayoon, Kaveh; Suhre, Chris D.; Steinhardt, George F. «Epididymal Cysts in Children: Natural History». Journal of Urology, vol. 171, 3, 2004, pàg. 1274–1276. DOI: 10.1097/01.ju.0000110322.87053.99. ISSN: 0022-5347. PMID: 14767330.
* ↑ Erikci, Volkan; Hoşgör, Münevver; Aksoy, Nail; Okur, Özkan; Yildiz, Melih; Dursun, Ahmet; Demircan, Yusuf; Örnek, Yilmazcan; Genişol, İncinur «Management of epididymal cysts in childhood». Journal of Pediatric Surgery. Elsevier BV, vol. 48, 10, 2013, pàg. 2153–2156. DOI: 10.1016/j.jpedsurg.2013.01.058. ISSN: 0022-3468. PMID: 24094972.
# Quismondo

Quismondo és un municipi de la província de Toledo, a la comunitat autònoma de Castella la Manxa. Limita amb Santa Cruz de Retamar, Portillo de Toledo i Fuensalida, al sud-est amb el municipi de Novés, al sud amb els municipis de Santo Domingo Caudilla i Torrijos, al sud-oest amb Maqueda, a l'oest amb Hormigos.

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Comunalisme

El comunalisme designa qualsevol forma de vida en comunitat en què predomina la relació directa entre els seus integrants.
En antropologia, el terme ha estat usat en les anàlisis de la societat i la política a l'Índia fent referència a les formes locals de pertinença relacionades amb comunitats religioses o castes, en oposició a aquelles altres formes de pertinença associades amb les categories de nació o societat civil. Amb aquesta accepció, i fora de l'àmbit hindú, se sol utilitzar més aviat el mot «comunitarisme» (reivindicar la pertinença a una comunitat).
Segons Murray Bookchin, el terme «comunalisme» fou creat per Gustave Lefrançais durant la Comuna de París de 1871. Per a Bookchin, el comunalisme és «un sistema de govern estretament relacionat amb el municipalisme llibertari en què comunitats pràcticament autònomes es troben lliurement unides formant una federació». El comunalisme «no busca només transformar la vida política de la societat, sinó també la seva vida econòmica. Busca integrar els mitjans de producció en el dia a dia del municipi, de manera que cada iniciativa productiva es trobi dintre de l'esfera de l'assemblea local, i que aquesta decideixi com s'ha de desenvolupar el seu funcionament per a poder cobrir les necessitats i interessos de la comunitat en el seu conjunt».

## Referències

* 1 2 «Comunalisme». Gran Enciclopèdia Catalana. Barcelona: Grup Enciclopèdia Catalana.
* ↑ Bookchin, Murray. «El proyecto comunalista». A: La próxima revolución. Barcelona: Virus editorial, 2019. ISBN 9788492559961.

## Vegeu també

* Comuna
* Moviment okupa
* Cooperativa i principis cooperatius